|  |  |  |
| --- | --- | --- |
| תאריך | ‏ | |
| ‏‏כ"א/טבת/תשפ"א | | |
| מסמך מס' | |  |

**הנחיות לבדיקה ואישור טופס 4 בנושא מים וביוב**

1. **כללי**    
   לאחר קבלת האישור מיחידת הפיקוח על הבנייה של הוועדה המרחבית הרצליה, לביצוע סבב אישורים במחלקות השונות בעירייה ובתאגיד המים לקבלת טופס 4, מבקש הבקשה יגיש למשרדי התאגיד (מזכירות הנדסה) בקשה לאישור טופס 4. את המסמכים הנדרשים לאישור טופס 4 של מערכת המים ומערכת הביוב, יש להגיש בתיק אחד משותף בחלוקה למסמכים משותפים נדרשים, מסמכים נדרשים למערכת המים ומסמכים נדרשים למערכת הביוב.
2. **המסמכים הנדרשים לאישור טופס 4 מים וביוב** :

כדי שניתן יהיה לאשר את ביצוע תשתיות המים והביוב לקבלת טופס 4, יש למסור למזכירות הנדסה את המסמכים הבאים :

* 1. **טופס הגשת בקשה לפתיחת תיק לקבלת אישור טופס 4 כאשר כל השדות מלאים.**
  2. **מפה מצבית ( מפת עדות, ראה דרישות סעיף ד') בנוסף לחתימת מודד מוסמך על גבי מפת המדידה חתימה של מתכנן האינסטלציה**.   
     בקואורדינאטות אמיתיות הכוללת מידע כללי של : כתובות הנכסים בחלקה, גוש וחלקה, מספרי היתרי הבנייה שעבורם מבוקש טופס 4, מספר הנכס, סימון הנכס, שמות בעלי הנכס.
  3. קובץ של המפה המצבית **בפורמט DWG ו PDF**

בשל אילוצי סייבר, יש להעביר את הקובץ במייל בלבד לכתובת: [office-eng@mey-herz.co.il](mailto:office-eng@mey-herz.co.il).

* 1. **טופס תצהיר מהנדס/מתכנן האינסטלציה לאחר ביצוע בהתאם לטופס המכוון של התאגיד,** כי מערכות המים, האינסטלציה , הניקוז וחלחול המים באתר, בוצעו בהתאם לתוכנית הסניטרית המאושרת.
  2. **בדיקות מעבדה חיצוניות ( מכון התקנים , סיסטם, איזוטופ וכו' ), בהתאם להוראות הל"ת, תיקון 101 לחוק תכנון הבניה ( ראה פירוט סעיף ו'), משרד הבריאות ותקנים ישראלים הנדרשים תוך ציון מספר התקן נדרש.**

1. **הסבר והבהרות למסמכים הנדרשים לאישור טופס 4 – מערכות המים והביוב**
   1. בדיקות מעבדה נדרשות ע"פ ההל"ת ע"פ תיקון 101 לחוק התכנון והבנייה כולל סוג צנרת, קוטר, חומר הצנרת, סוג וחומר השוחות, קוטר שוחות ומכסים.
   2. דו"חות פיקוח עליון של מתכנן האינסטלציה במהלך הביצוע ( לפחות 2 דו"חות ).
   3. חתימת מתכנן האינסטלציה על המפה המצבית (ראה סעיף ד), המאשרת שהנתונים של מערכות המים והביוב המוצגות במפה לאחר ביצוע אכן נכונים.
   4. בדיקת לחץ של מערכות המים.  
      עם גמר ההתקנה של כל קטע במערכת המים או של מערכות המים כולן, תיערך בדיקת לחץ בלחץ מים שלא יפחת מ-1.5 מלחץ העבודה שבו יימצאו המערכות כשהן בשימוש והצנרת עומדת בבדיקת אטימות כאמור, אם לא מופיעים בה סימני דליפה (ירידת לחץ), לאחר הפעלת הלחץ האמור במשך שעתיים לפחות.

יש להגיש מסמך המאשר את בדיקת הלחץ חתום ע"י המפקח באתר ומבצע הבדיקה.

* 1. שטיפה וחיטוי קווים – בכל מקרה שהותקנה או תוקנה מערכת אספקת מים יש לשוטפה באופן יסודי לפני שהוכנסה לשימוש. אחרי שטיפתה יש לעשות בה חיטוי כדלהלן :  
     - מערכת המים תמולא בתמיסה המכילה PPK 50 כלור פעיל למשך 3 שעות. לאחר מכן תבוצע  
      שטיפה, הכל בהתאם להנחיות משרד הבריאות, לכללים, לתקנות ולחוק.  
     - בבניין בו נעשה שימוש במיכל אגירה ימולא מיכל האגירה בתמיסה המכילה PPK 100 כלור פעיל למשך שעתיים ולאחר מכן יש לבצע שטיפה, הכל בהתאם להנחיות משרד הבריאות, לכללים, לתקנות ולחוק.  
     יש להמציא אישור על חיטוי המים.
  2. עסק הנדרש ע"פ חוק רישוי עסקים להתקין מז"ח (אביזר מונע זרימה חוזרת), בראש המערכת בחיבור הצרכן, ימציא אישור על התקנת המז"ח ע"י מתקין מוסמך.
  3. בבריכת שחייה יש להתקין מיתקן למחזור מים. מבקש הבקשה ימציא אישור מעבדה מאושרת שהמתקן מאושר והותקן בשטח. בנוסף חייבת להיות הפרדת אוויר בין מערכת הניקוז של הבריכה למערכת הביוב.
  4. בדיקת אטימות של מערכת הביוב ע"פ הנדרש בהל"ת סעיף 8.2.2.2.
  5. במקרים בהם החלקה ממוקמת בתוך רדיוס מגן של באר מים, יש להגיש את דרישות משרד הבריאות ולהציג במפה המצבית את הביצוע בהתאם לדרישות הנ"ל.

1. **הנתונים הנדרשים להצגה במפה המצבית**
   1. שוחות הביוב הפרטיות והציבוריות סביב החלקה ( T.L ,I.L. ) .   
      בשוחה בה קיים מפל יש להציג גם את רום צינור הכניסה של המפל ( I.L.2 ) .
   2. קווי הביוב בתחום החלקה וקו הביוב המחבר את החלקה לשוחה העירונית. קוטר, שיפוע, כיווני זרימה, סוג הצינור.
   3. תשתית הביוב הפרטית שתימדד ותוצג במפה תכלול גם את השוחה הציבורית אליה היא מתחברת ברחוב ( כולל מעבר בחלקות פרטיות ).
   4. במקרים בהם קיימת תוכנית בינוי לכלל החלקה יש לצרפה על גבי מפת המדידה.
   5. מיקום ורום בור שאיבת הביוב ( אם קיים ).
   6. מיקום ורום ( T.L. ) של גמל קו סניקת הביוב ( אם קיים ).
   7. מיקום ועומק מתקני וצינורות חיבור מי גשם ( בורות חלחול ) וצנרת ניקוז.
   8. מיקום ורום שעון המים הראשי בחלקה.
   9. מיקום ורום שעוני מים דירתים ( כאשר הם חיצוניים למבנה ).
   10. במקרים בהם יש מגוף ראשי על קו החלוקה לנכס, יש לסמן את מיקום ורום שוחת המגוף.
   11. תוואי קווי המים מקו המים הציבורי לחיבור המים ומשעון ראשי לשעוני המים הדירתיים .
2. **התקנת אביזרים חוסכי מים**
   1. תיקון להוראת החוק קובע כי בכל בניין יותקנו אביזרים חוסכי מים כמפורט:
   2. מיכל הדחה דו כמותי .
   3. ראש מקלח או מקלח יד או ראש מקלח יד עם וסת ספיקה או מגביל ספיקה.
   4. שסתומי הדחה לקבועות שרברבות ( מכונת כביסה מדיח כלים וכד' ).
   5. ברזים אוטומטים או סוללות ברזים או ברזי ערבוב לכיורים עם וסת ספיקה או מגביל ספיקה .

בדיקת התקנת אביזרים אלו תבוצע ע"י מעבדה מאושרת.

1. **תהליך בדיקת תשתית המים והביוב** 
   1. לאחר הגשת מפה מצבית ( מפת עדות מאושרת ע"י מהנדס מח' הביוב), מזכירות הנדסה תתאם סיור בשטח, עם מבקש הבקשה.
   2. מבקש הבקשה יוודא שלסיור יגיעו הקבלן המבצע ומתכנן האינסטלציה.
   3. תנאים לסיור בשטח : שוחות ביוב פתוחות ,נקיות ושטופות . הבדיקה בשטח תתבצע רק לאחר שטיפות קווי הביוב ע"י הקבלן ולא לפני.
   4. גובה מכסי השוחות יתואם לגובה הקרקע וכל מכסי השוחות חייבים להיות גלויים עם אפשרות לגישה ופתיחת המכסה.
   5. במהלך הסיור בנוסף לבדיקת מערכת הביוב, ייבדק כי ניקוז מערכות מי גשם/מכפלי חניה/מרפסות לא מנוקזות לתוך ביב הבניין ו/או לתוך ביב ציבורי.
   6. במהלך הסיור ייבדק שלא הותקנו מסננים ו/או אביזרים אחרים בניגוד למתוכנן בפרט חיבור הצרכן המאושר בתוכנית.
   7. בבניין משותף ייבדק אם שעוני המים הדירתיים סומנו ושויכו בהתאמה לדירה הנכונה.
   8. במבנים מעל 4 קומות, פרט חיבור הצרכן וההנחיה של התאגיד, שמבקש הבקשה יתקין אחרי מד המים שסתום אל-חוזר ומגוף בקוטר צינור אספקת המים לבניין.
   9. האביזרים הנדרשים להתקנה אחרי מד המים (בהתאם לפרט חיבור הצרכן המאושר) כולל הצנרת עד לקרקע, יהיו מתכתיים בהתאם לדרישות התקן הישראלי וההל"ת.
   10. במד המים הראשי ייבדק התקנת פס הארקה בהתאם לדרישה של חשמלאי מוסמך של מבקש הבקשה. אם לא תוגש חוות דעת של חשמלאי מוסמך, חייב מבקש הבקשה להתקין פס הארקה על השעון הראשי.
2. **בדיקות הנדרשות ע"פ הל"ת והתוספת השנייה** 
   1. חומרים ומוצרים של מתקן תברואה ואופן התקנתם, ייבדקו על ידי מעבדה מאושרת בהתאם להל"ת ולהוראות האחראי לביקורת על התקנתו של מיתקן תברואה, אם ניתנו הוראות כאלה ובמידה שאין בהן כדי להקל על ההוראות שבהל"ת ובהתאם לתקן הישראלי, ת"י 1205, למעט 1205.5 (מקלטים).
   2. נקבע בממצאי מעבדה מאושרת כי חומרים או מוצרים של מיתקן תברואה, או אופן התקנתם, אינם בהתאם להל"ת, להוראות האחראי לביקורת או לת"י 1205, תמסור המעבדה המאושרת הודעה על כך לוועדה המקומית, תוך שבעה ימים.
   3. מבקש ההיתר ימסור לוועדה המקומית את חוות דעתם של האחראי לביקורת ומתכנן מתקן התברואה בנוגע לממצאי המעבדה המאושרת וכן את הוראותיהם לתיקון החומרים, המוצרים או אופן ההתקנה, בהתאם להל"ת או לתקן, לפי הודעת המעבדה המאושרת.
   4. מבקש ההיתר ימסור לוועדה המקומית את חוות דעתם של האחראי לביקורת ומתכנן מיתקן התברואה בנוגע לממצאי המעבדה המאושרת וכן את הוראותיהם לתיקון החומרים, המוצרים או אופן ההתקנה, בהתאם להל"ת או לתקן, לפי הודעת המעבדה המאושרת.
   5. בדיקת תנוחת צינורות הביוב והמעבר החופשי בהם.
   6. בדיקת אטימות ביב הבניין.
   7. מערכות של ביב הבניין, החלקה ו/או ביב ציבורי, הקיימות והעלולות להיפגע ע"י העבודה החדשה נשוא ההיתר, יחולו עליהן בדיקות חובה כאמור בסעיף לעיל ובסעיף 8.2 בהל"ת.
   8. בדיקת אטימות של מערכת המים החדשה והקיימת.
3. **תהליך חתימה /אישור טופס 4** :
   1. מבקש הבקשה יגיש מפה מצבית ( מפת עדות ) מעודכנת ( בהתאם לדרישות התאגיד והמחלקות השונות בעירייה כולל קובץ בפורמט DWG. ו PDF( ההגשה משותפת למערכות המים והביוב ).
   2. בדיקת כל המסמכים הנדרשים תבוצע במשרדי התאגיד .
   3. בדיקת התאמה בין הקובץ לבין המפה המצבית המעודכנת שהוגשה ( הכולל בתוכו גושים וחלקות עדכניים).
   4. הביצוע של מערכות המים והביוב בשטח חייב להיות תואם לתוכנית הסניטרית המאושרת. כל שינוי בביצוע לעומת התוכנית יגרום לעיכוב באישור טופס 4 .

**\*\*\* הערה :** קוד הבנייה האמור לבטל את ההל"ת, עדיין לא בתוקף. עם כניסתו לתוקף המסמך יעודכן בהתאם.

בכבוד רב

תאגיד "מי הרצליה" בע"מ